
	1.
	Noteikumu (grozījumu) projekts
 Izdarīt Ministru kabineta 2012. gada 2. maija noteikumos Nr. 309 "Noteikumi par koku ciršanu ārpus meža" (Latvijas Vēstnesis, 2012, 70. nr.; 2013, 215. nr.; 2016, 122. nr.) šādus grozījumus:
	Iebildums
4.7 punkts nedrīkst tikt svītrots, jo jau šobrīd notiek masveidīga koku ciršana gar ceļiem, turklāt šajās vietās nereti ir strīds par to, kam pieder konkrēts koks - ceļa īpašniekam vai piegulošās zemes īpašniekam, jo ne vienmēr tiek precīzi identificētas zemes vienību robežas ciršanas darbu laikā. Kokiem gar ceļiem ir būtiska ainavekoloģiska vērtība.

5.2 punktā jānosaka apkārtmērs 65cm, jo tas tuvāk atbilst 20 cm caurmēram. Līdzšinējais piedāvājums būtiski paplašina nesaskaņotas koku ciršanas iespējas, var negatīvi ietekmēt ainavu.
5.8., 5.9. punkti kategoriski noraidāmi, jo tie paredz praktiski nekontrolētu koku ciršanu savrupāju apbūves teritorijās (t.sk. publiski pieejamās teritorijās) kā arī lauksaimniecības zemēs pat tad, ja tur faktiski veidojusies mežaudzei tuva vai pat atbilstoša kokaudze kas nav reģistrēta Meža valsts reģistrā kā mežs. Būtiskas negatīvas ietekmes risks gan uz ainavu, gan uz bioloģisko daudzveidību.
10.punktā nav atbalstāma atteikšanās no pašvaldības saskaņojuma, jo tas ierobežos sabiedrības līdzdalības iespējas. Identiski arī 12.punktā jāsvītro izņēmumus, kad pašvaldības atļauju neprasa.
13.punts saglabājams, jo tas ir izšķirošs sabiedrības līdzdalības nodrošināšanā un sabiedrības viedokļa noskaidrošanā pirms lēmuma pieņemšanas.
20.punktā pārāk plaši izņēmumi sezonas liegumam cirst kokus. Jāsašaurina izņēmumus, izslēdzot valsts, pašvaldības vai ES finansējumu kā pamatu cirst kokus putnu ligzdošanas laikā. Šādi izņēmumi papildus negatīvajai ietekmei uz vidi var kropļot konkurenci.
Piedāvātā redakcija
4.7 punkts "valsts un pašvaldību ceļu aizsargjoslā, bet ne tālāk kā 30 metrus no ceļa ass uz katru pusi".
5.2 punkts "kokus, kuru celma apkārtmērs ir mazāks par 65 centimetriem".
10. punkts "Ja koku ciršana paredzēta pilsētas vai ciema teritorijā, koku ciršanu var uzsākt pēc šo noteikumu 23. punktā minēto zaudējumu atlīdzināšanas.".
12. punkts "Lai saņemtu atļauju koku ciršanai ārpus meža, zemes īpašnieks, tiesiskais valdītājs vai tā pilnvarota persona, vai persona, kas rakstveidā vienojusies ar zemes īpašnieku vai tiesisko valdītāju, iesniedz pašvaldībā iesniegumu koku ciršanas atļaujas saņemšanai".
20. "Pilsētas un ciema teritorijā koku ciršana aizliegta laikposmā no 15. aprīļa līdz 30. jūnijam, izņemot šo noteikumu 5. punktā minētajā gadījumā un tad, ja koku ciršana nepieciešama nacionālas nozīmes objektu būvniecībai, vai ja pašvaldība koka nociršanu atzinusi par neatliekamu".

